El programa JOOP busca incentivar la motivació dels joves sense estudis i aturats
06 de maig de 2019

La segona edició a Llíria de Jove Oportunitat (JOOP) ha donat començament hui amb la finalitat de motivar en un objectiu professional als joves que han abandonat els estudis i es troben aturats. La regidoria de Joventut oferix novament este programa de l'Institut Valencià de la Joventut (IVAJ).

El projecte orienta de forma individualitzada a les persones participants, a través de tallers d'assessorament i que incentiven la seua motivació. Durant els pròxims quatre mesos, participaran en les diferents sessions de dinàmiques grupals, activitats i entrevistes individuals, que estan dirigides per una pedagoga experta en el coaching de joves i adolescents.

El JOOP també contempla activitats de convivència i reflexió que donen a suport a estos joves en la configuració eficient del seu propi projecte vital i professional.

A més, visitaran diferents empreses per adquirir una visió global del mercat laboral, que els ajude a orientar-se per una eixida professional determinada. Igualment, el projecte oferix un mòdul final de reentrada acadèmica, on es facilita als participants que així ho desitgen, optar a la realització de la prova d'accés a un grau mitjà.